23.5.2023
DA
Den Europæiske Unions Tidende
L 135/81
m) Punkt 4.1, litra f), affattes således: »f) Der skal mindst være 1 spørgsmål pr. undervisningstime.
Antallet af spørgsmål for hvert kapitel og niveau skal være i overensstemmelse med: — de uddannelsestimer, der reelt er brugt til undervisning i det kapitel og på det niveau, eller — den forventede gennemsnitlige tid til gennemførelse af uddannelsen, hvis der er tale om metoder med fokus på eleverne, og — de uddannelsesmålsætninger, der er udpeget i analysen af uddannelsesbehov.
Den kompetente myndighed skal vurdere antallet og omfanget af spørgsmålene, når den godkender kurset.« n) Følgende indsættes som punkt 4.1, litra j): »j) Selv om det accepteres, at spørgsmålenes genstand kan være det samme, må de spørgsmål, der anvendes som led i læringsprogrammet for multimediebaseret uddannelse, ikke anvendes i kursus- eller faseprøver.« o) Punkt 5 og 6 affattes således: »5.
Typeevalueringsstandard for gruppe 2- og gruppe 3-luftfartøjer Typeevaluering i forbindelse med gruppe 2- eller gruppe 3-luftfartøjer skal foretages af uddannelsesorgani­ sationer, der er behørigt godkendt i overensstemmelse med bilag IV (del-147), eller af den kompetente myndighed.
Evalueringen skal bestå af en praktisk vurdering og en mundtlig prøve og opfylde følgende krav: a) Den praktiske vurdering skal fastslå ansøgerens kompetence til at udføre vedligeholdelsesopgaver, der gælder for den pågældende luftfartøjstype.
b) Den mundtlige prøve foretages på baggrund af et udvalg af kapitler, der er taget fra punkt 3. »Standard for luftfartøjstypeuddannelse« på det niveau, der er angivet i punkt 3.1, litra e).
c) Både mundtlige prøver og praktiske vurderinger skal sikre, at følgende mål opfyldes: 1.
Kandidaten kan på overbevisende måde diskutere luftfartøjstypen og dens systemer. 2.
Kandidaten kan på sikker vis udføre vedligeholdelse, inspektioner og rutinearbejde i overensstemmelse med vedligeholdelseshåndbogen og andre instruktioner og opgaver, der er relevante for denne luftfartøjstype, for eksempel fejlsøgning, reparationer, justeringer, udskiftninger, rigning og funktions­ kontroller som f.eks. motoropvarmning osv., hvis det er nødvendigt. 3.
Kandidaten kan korrekt anvende al den tekniske litteratur og dokumentation for luftfartøjet. 4.
Kandidaten kan korrekt anvende særligt værktøj og testudstyr, udføre fjernelse og udskiftning af typeunikke komponenter og moduler, inklusive enhver vedligeholdelsesaktivitet på vingerne.
d) Følgende betingelser gælder for typeevalueringen: 1.
Det maksimale antal forsøg for hver prøve er tre over en 12-måneders periode.
Der skal forløbe 30 dage efter første ikke-godkendte forsøg i et sæt og yderligere 60 dage efter andet ikke-godkendte forsøg.
Ansøgeren bekræfter skriftligt over for vedligeholdelsesuddannelsesorganisationen eller den kompetente myndighed, hos hvem der ansøges om tilladelse til at indstille sig til en prøve, antallet af og datoerne for forsøg i løbet af den seneste 12-månedersperiode og den vedligeholdelsesuddannelses­ organisation eller kompetente myndighed, hvor disse forsøg fandt sted.
Vedligeholdelsesuddannelsesor­ ganisationen eller den kompetente myndighed er ansvarlig for at kontrollere antallet af forsøg inden for de tilladte tidsrum.